b'\n_START_ARTICLE_\nSophie Dee\n_START_SECTION_\nBiografija\n_START_PARAGRAPH_\nSofi gime Piet\xc5\xb3 Velse, Karmardene, kur gyveno kartu su t\xc4\x97vu, pamote ir broliu. \xc5\xa0eima buvo persik\xc4\x97lusi \xc4\xaf Anglij\xc4\x85, bet v\xc4\x97liau gr\xc4\xaf\xc5\xbeo \xc4\xaf Vels\xc4\x85, kur Sofi baig\xc4\x97 vidurin\xc4\x99 mokykl\xc4\x85._NEWLINE_Baigusi mokslus, ji ilg\xc4\x85 laik\xc4\x85 negal\xc4\x97jo rasti sau tinkamo u\xc5\xbesi\xc4\x97mimo ir nuolatos juos keit\xc4\x97:\xe2\x80\x9e\xe2\x80\x93 Tur\xc4\x97jau daugyb\xc4\x99 darb\xc5\xb3. Buvau padav\xc4\x97ja, pristatin\xc4\x97jau laikra\xc5\xa1\xc4\x8dius, buvau kambarin\xc4\x97 ir klojau lovas vie\xc5\xa1bu\xc4\x8diuose. Dirbau kepykloje ir patiekdavau arbat\xc4\x85 bei sausainius sekmadieniais. Taip pat dirbau drabu\xc5\xbei\xc5\xb3 parduotuv\xc4\x97je, pardavin\xc4\x97jau telefonus\xe2\x80\x9c, \xe2\x80\x93 vardino savo u\xc5\xbesi\xc4\x97mimus Sofi._NEWLINE_Nusprendusi ie\xc5\xa1koti geresnio u\xc5\xbedarbio, ji persik\xc4\x97l\xc4\x97 \xc4\xaf Anglij\xc4\x85, kur Birmingeme tapo striptizo \xc5\xa1ok\xc4\x97ja bei topless modeliu. Pusantr\xc5\xb3 met\xc5\xb3 jos nuotraukas naudojo tokie leidiniai kaip \xe2\x80\x9eThe Daily Sport\xe2\x80\x9c ir \xe2\x80\x9eThe Sun\xe2\x80\x9c savo garsiajame \xe2\x80\x9ePage 3\xe2\x80\x9c, kuriame nuolat spausdinamos apsinuoginusi\xc5\xb3 mergin\xc5\xb3 nuotraukos. \xe2\x80\x9e\xe2\x80\x93 Esu gan\xc4\x97tinai \xc5\xbeemo \xc5\xabgio, taigi vienintelis modelio darbas, kur\xc4\xaf gal\xc4\x97jau dirbti, buvo demonstruoti savo kr\xc5\xabtin\xc4\x99\xe2\x80\x9c, \xe2\x80\x93 sak\xc4\x97 ji._NEWLINE_2005 m. saus\xc4\xaf Sofi persik\xc4\x97l\xc4\x97 \xc4\xaf Kalifornij\xc4\x85, ketindama prad\xc4\x97ti pornografini\xc5\xb3 film\xc5\xb3 aktor\xc4\x97s karjer\xc4\x85. \xe2\x80\x9e\xe2\x80\x93 Draugas sak\xc4\x97, kad man tur\xc4\x97t\xc5\xb3 pavykti. Tuo metu a\xc5\xa1 jau \xc5\xa1okau ir pozavau apsinuoginusi nuotraukoms bei \xc5\xbeurnalams. Taigi, tai buvo sekantis \xc5\xbeingsnis\xe2\x80\x9c._NEWLINE_Savo pseudonim\xc4\x85 ji pasirinko pagal brit\xc5\xb3 model\xc4\xaf Sophie Dahl, draugui parei\xc5\xa1kus, kad jos yra pana\xc5\xa1ios._NEWLINE_Apie pirm\xc4\x85j\xc4\xaf filmavim\xc4\x85 Sofi pasakojo: \xe2\x80\x9e\xe2\x80\x93 Tai buvo scenos su Alexander DeVoe ir Mr. Marcus. Buvau tokia i\xc5\xa1sigandusi ne tik d\xc4\x97l to, kad tai buvo pirmasis filmavimas, bet taip pat ir mano pirmas kartas su juodaod\xc5\xbeiu. Nemanau, kad filmuojant i\xc5\xa1leidau bent gars\xc4\x85. Ne d\xc4\x97l to, kad man nepatiko, tiesiog labai nervinausi.\xe2\x80\x9c_NEWLINE_2011 m. Sofi \xc4\xafk\xc5\xabr\xc4\x97 kelet\xc4\x85 interneto svetaini\xc5\xb3, u\xc5\xbe kurias v\xc4\x97liau peln\xc4\x97 ne vien\xc4\x85 pornografijos verslo apdovanojim\xc4\x85. Tais pa\xc4\x8diais metais ji re\xc5\xbeisavo savo kol kas vienintel\xc4\xaf film\xc4\x85 \xe2\x80\x9eSophie Dee\xe2\x80\x98s My Point Of View\xe2\x80\x9c.\n_START_SECTION_\nKiti filmai\n_START_PARAGRAPH_\nSofi yra vaidinusi keliuose siaubo filmuose: \xe2\x80\x9eTheater of Derange\xe2\x80\x9c pirmoje ir antroje dalyse (2012 ir 2014 m.), \xe2\x80\x9eA Haunted House 2\xe2\x80\x9c (2014 m.) bei komedijoje \xe2\x80\x9ePagiri\xc5\xb3 \xc5\xbeaidyn\xc4\x97s\xe2\x80\x9c (2014 m.), taip pat keliuose trumpo metra\xc5\xbeo filmuose._NEWLINE_2012 m. sukurtoje siaubo komedijoje \xe2\x80\x9eSadistic Eroticism\xe2\x80\x9c ji atliko pagrindin\xc4\xaf vaidmen\xc4\xaf.\n_START_SECTION_\n\xc5\xa0eima\n_START_PARAGRAPH_\nSofi n\xc4\x97ra vienintel\xc4\x97 savo gimin\xc4\x97s atstov\xc4\x97, kuri filmuojasi pornografiniuose filmuose. Jos \xc4\xafseser\xc4\x97 Linsey Dawn McKenzie taip pat vadina \xc5\xa1io \xc5\xbeanro filmuose Anglijoje, o kita \xc4\xafseser\xc4\x97 Alyson McKenzie yra kino bei teatro aktor\xc4\x97. Jos pamot\xc4\x97 yra buvusi striptizo \xc5\xa1ok\xc4\x97ja._NEWLINE_Nuo 2010 m. Sofi yra i\xc5\xa1tek\xc4\x97jusi u\xc5\xbe pornografini\xc5\xb3 film\xc5\xb3 aktoriaus bei agent\xc5\xabros \xe2\x80\x9eValley Babes XXX\xe2\x80\x9c vadovo bei savo agento Lee Bangso.'